‹‹ለኅብረተሰባችን ፈውስ እንጅ ሕመም ላለመሆን እንማራለን፡፡›› የጎንደር ዩኒቨርሲቲ ተማሪዎች
የጎንደር ዩኒቨርሲቲ የሦስተኛ ዓመት የኢንፎርሜን ቴክኖሎጂ ተማሪዎች በጎንደር ዩኒቨርሰቲ ሆስፒታል የሚገኙ ሕሙማንን ዛሬ ተዘዋውረው ጠይቀዋል፡፡‹‹ላስተማረን ኅብረተሰብ የችግሩ ፈች እንጅ የችግሩ ምንጭ ላለመሆን፣ በዩኒቨርሲቲዎች እየታዬ ያለውን ችግር አርዓያ በሚሆን ሥራ ለመተካትና ሌሎች እንዲከተሉን ለማድረግ ስለፈለግን ጊዜና ገንዘባችንን ሕክምና ላይ ያሉ ወገኖቻችንን በመጠየቅ ላይ አውለናል›› ብለዋል ተማሪዎቹ፡፡
‹‹ለኅብረሰተሰባችን ፈውስ እንጅ ሕመም ላለመሆን እንማራለን›› በሚል በጎንደር ዩኒቨርሲቲ የኢንፎርሜሽን ቴክሎጂ የሦስተኛ ዓመት ተማሪዎች ታካሚዎችን ለመጠየቅ እንደወሰኑ የመርሀ ግሩ አስተባባሪ ተማሪ ናሆም ግርማ ተናግሯል፡፡በዩኒቨርሲቲዎች ተማሪዎች ለመመረቅ ግማሽ ዓመት ሲቀራቸው የሚያከብሩት ልዩ መርሀ ግብር አላቸው፤ መርሀ ግብሩን በመጨፈርና ሌሎች ጠቃሚ ባልሆኑ ሁነቶችና ክዋኔዎች ነው የሚያብሯቸው፡፡ የጎንደር ዩኒቨርሲቲ የኢንፎርሜሽን ቴክኖሎጂ ተማሪዎች ግን ‹‹የታመሙ ወገኖቻችን በመጠየቅ መልካም ተግባርን በመሥራት ለኅሊና የሚያረካ ድርጊት መፈጸም አለብን፤ ይህንንም ሌሎች የትምህርት ክፍሎችና የሌሎች ዩኒቨርሲቲ ተማሪዎች አርዓያነቱን እንዲወስዱ ጀማሪ መሆን አለብን›› ብለው እንደወሰኑና ወደ ተግባር እንደገቡ ተማሪ ናሆም አስታውቋል፡፡